শুরুতে ১৮ মাস সময়ের মধ্যে $২৫ মিলিয়ন মার্কিন ডলার খরচ করে ৫০০ কর্মী নিয়োগ করা হয়। আইদাকে নিয়ে মে, ২০০৮ সালে পুণরায় উদ্বোধনেরও পরিকল্পনা নেয়া হয়েছিল। পরবর্তীতে ১৩০জন পেশাদার স্থপতি ও প্রকৌশলীসহ ১,৫০০ কর্মীকে তিন বছরের জন্য $১০০ মিলিয়ন অতিরিক্ত অর্থব্যয়ে সম্পন্ন করতে হয়েছে। ২০১১ সালে চালু করার পরিকল্পনা নিয়ে বহিরাঙ্গনে উন্মুক্ত মঞ্চ নির্মাণ পরিকল্পনাও এতে যুক্ত করা হয়। সর্বোপরি ৬০০০০ বর্গমিটার বা ৬৪৫,৮৩৫ বর্গফুট জায়গা এ পরিকল্পনার সাথে জড়িত ছিল।

নাট্যমঞ্চের ভবন বন্ধের পূর্বে ৩০ সেপ্টেম্বর তারিখে সর্বশেষ সোয়ান লেক মঞ্চস্থ হয়। এতে ব্যালে এস্তাবেল ডেল তেয়াত্রো কোলন ও বুয়েন্স আয়ার্স ফিলহারমোনিক অংশ নেয়। ২৮ অক্টোবর বরিস গদুনভ অপেরা অর্কুয়েস্তা এস্তাবেল দেল তেয়াত্রো কোলনে পরিবেশন করে। 

২৫ মে, ২০০৮ তারিখে শতবার্ষিকী উদযাপনে পুণরায় চালুর সিদ্ধান্ত নেয়া হয়েছিল। কিন্তু দেরী করে ফেলায় তা আর সম্ভব হয়নি। অবশেষে গালা কনসার্ট ও থ্রিডি অ্যানিমেশন নিয়ে এর ১০২তম জন্মবার্ষিকী ও আর্জেন্টিনার দ্বি-শতবার্ষিকী উদযাপনের পূর্বে ২৪ মে, ২০১০ তারিখে উদ্বোধন করা হয়। চাইকোভস্কি’র সোয়ান লেক ও পুসিনি’র এক্ট টু লা বোহেম মঞ্চস্থ করে। অবশ্য এর পূর্বে ৬ মে, ২০১০ তারিখে কর্মী, স্থপতি ও সম্পৃক্ত ব্যক্তিদের নিয়ে পরীক্ষামূলকভাবে ব্যক্তিগত অনুষ্ঠানের আয়োজন করা হয়।

সঙ্গীতজ্ঞ
সঙ্গীত পরিচালক
অর্থ বিনিয়োগ
প্রথিতযশা পরিচালক ও শিল্পী